open-index/open-wikipedia-markdown huggingface dataset:
NT-Art ժամանակակից արվեստի պատկերասրահ

**Ժամանակակից արվեստի պատկերասրահ NT-Art,** ժամանակակից ավանգարդ արվեստի պատկերասրահ Ուկրաինայի Օդեսա քաղաքում։

## Պատմություն
NT-Art պատկերասրահը բացվել է Օդեսայում Անատոլի Դիմչուկի կողմից 2007 թվականի դեկտեմբերի 20-ին՝ իր հավաքածուի հիման վրա, որը ներառում է ավելի քան 3000 գեղանկարներ, նկարներ, քանդակներ, լուսանկարներ և ինստալյացիաներ սկսած 1950-ական թվականներից մինչև մեր օրերը։

Վլադիմիր Ստրելնիկովի խոսքով՝ NT-Art-ը Օդեսայում հայտնի բնակարանային ցուցահանդեսների նոնկոնֆորմիզմների ավանդույթների շարունակողն է։

Պատկերասրահը հանդես է գալիս որպես հարթակ միջազգային Օդեսայի ժամանակակից արվեստի բիենալեում, ընդունել է ծրագրեր ժամանակակից արվեստագետների տարբեր երկրներից. NT-Art պատկերասրահը բաց է տեսողական արվեստ, պոեզիա, նորաձևություն, երաժշտություն համատեղող փորձերի և նախագծերի համար։ Պատկերասրահը ակտիվորեն համագործակցում է ուկրաինացի արվեստագետների իրականացման ցուցահանդես նախագծերի հետ, և շարունակում է հրատարակչական գործունեությունը։

Թանգարանի հավաքածուն բազմիցս ցուցադրվել է Ուկրաինայի տարբեր քաղաքներում, այդ թվում՝ Դոնեցկում, Կիևում և Լվովում։

## Հավաքածու
Հավաքածուի զգալի մասը կազմում են Օդեսայի գեղանկարչության դպրոցի հայտնի ներկայացուցիչ Յուրի Եգորովի աշխատանքները։

Պատկերասրահը Օդեսայի նոնկոնֆորմիստ նկարիչների՝ Ալեքսանդր Անուֆրիևի, Վլադիմիր Ստրելնիկովի, Վալերի Բասանեցի, Վիկտոր Մարինյուկի, Վալենտին Խրուշչայի, Ստանիսլավ Սիչովի և շատ այլ ստեղծագործությունների խոշորագույն հավաքածուներից մեկն է։ Նրանք հայտնի են նրանով, որ 1970-ական թվականներին Ուկրաինայում առաջինը ճանապարհ հարթեցին դեպի ոչ ֆորմալ արվեստ, որը զերծ է գաղափարական ճնշումներից և կանխակալ գեղագիտությունից։ Հավաքածուն ներառում է Ֆ. Կոհրիխտի, Վ. Արսիևի, Մ. Կնոբելի և նկարիչներից ձեռք բերված ստեղծագործությունները։ Այն ներկայացնում է ինչպես 1960-1980-ական թվականների աշխատանքներ, որոնք ի սկզբանե ներկայացվել են բնակարանային ցուցահանդեսներում, այնպես էլ ավելի ուշ ժամանակների աշխատանքներ։

Հավաքածուում ներկայացված են այնպիսի նկարիչների գործեր, ինչպիսիք են Կոնստանտին Լոմիկինը, Նիկոլայ Շելուտոն, Ալբին Գավձինսկին, Վլադիմիր Լիտվինենկոն, Օրեստ Սլեշինսկին, Ադոլֆ Լոզան և Վիկտոր Ժուրակովսկին, որոնք XIX դարի վերջի Հարավային ռուսական արվեստի դպրոցի շարունակողներն են։

Ժամանակակից ուկրաինական արվեստը 1990-ական թվականներից մինչև մեր օրերը ներկայացված է Ալեքսանդր Գնիլիցկու, Արսեն Սավադովի, Վասիլի Ցագոլովի և այլոց ստեղծագործություններով։

## Ծանոթագրություններ

Կատեգորիա:2007 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Ուկրաինայի թանգարաններ
Հինդուիստական սրբապատկերագրություն

245px|մինի|Շրի Չակրա
**Հինդուիստական սրբապատկերագրություն**, հինդուիզմի ձևավորման հազարամյակների ընթացքում ընդունված տարբեր սրբապատկերային խորհրդանշաններ, որոնց վերագրվել է հոգևոր նշանակություն և որոնք հիմնված են հինդուիզմի սրբազան տեքստերի ու հինդուիստական մշակութային ավանդույթների վրա։ Այս խորհրդանիշների նշանակության մեկնաբանությունը տարբեր է`կախված աշխարհագրական շրջանից, պատմական ժամանակաշրջանից և կրոնական ավանդույթից, որին հետևում են հինդուսները։ Ժամանակի ընթացքում որոշ խորհրդանիշներ (օրինակ՝ սվաստիկան) գտել են կիրառություն հինդուիզմից դուրս, իսկ մյուսները (օրինակ՝ ձայնի ուժի մանտրան) ճանաչվել են որպես միմիայն հինդուիստական։ Հինդու պատկերապատման մյուս կարևոր կողմերն են մուրտիսն ու մուդրան։

Հինդուիստական սրբապատկերագրության որոշ խորհրդանիշներ (կենդանիներ, բուսական աշխարհ, գործիքներ, զենք կամ նույնիսկ գույներ) կապված են դևերից որևէ մեկի հետ կամ հակառակը։ Որոշ դեպքերում, աստվածություններն իրենք են անձնավորում բնական ուժերին, օրինակ՝ Ագնի աստվածությունն անձնավորում է կրակը, Վայուն՝ քամուն, Սուրյան՝ արևին իսկ Պրիտհիվին՝ երկիրը։ Այլ դեպքերում, որոշակի ասոցիացիաներ կապված են որոշ հինդու դիցաբանական որոշակի դրվագների հետ։ Սիմվոլիզմը հաճախ աստվածությունները կապում է բնական կամ մարդկային հատկանիշների կամ մասնագիտության հետ։

Հինդու սիմվոլիզմի իմացությունն առանցքային դեր ունի ինչպես հինդու գրականության մեջ, այնպես էլ ժամանակակից և հին հնդկական հեղինակների (ինչպես կրոնական, այնպես էլ աշխարհիկ) աշխատություններում այլաբանական հիշատակումները հասկանալու համար։

## Հինդուիստական սրբապատկերագրության խորհրդանիշների աղյուսակ

## Տես նաև
Վիշնուի պատկերապատումը

## Գրականություն
* Rao, T. A. Gopinatha (1998): Հինդու պատկերապատման տարրեր (4 մասում), Նյու Դելի. Motilal Banarsidass, ISBN 81-208-0878-9

## Արտաքին հղումներ
* Hindu iconography Study Project
* Recognizing the Gods

Կատեգորիա:Կրոնագիտություն
Կատեգորիա:Հինդուիզմ
Ամիտիվիլլի սարսափը։ Զարթոնք

**«Ամիտիվիլլի սարսափը։ Զարթոնք»** (), ռեժիսոր Ֆրանկ Հալֆունի ամերիկյան սարսափ ֆիլմ։ Սա այս սերիայի տասներորդ ֆիլմն է։ Թողարկման ամսաթիվը ԱՄՆ-ում՝ 2017 թվականի հունիսի 30։ Ռուսաստանում պրեմիերան տեղի է ունեցել հուլիսի 20-ին։

## Սյուժե
Բելը իր միայնակ մոր՝ Ջոանի, կրտսեր քրոջ՝ Ջուլիետայի և նրա զույգ եղբոր՝ Ջեյմսի հետ, որը գտնվում էր կոմայի մեջ, տեղափոխվում է իր նոր տուն։ Բայց երբ սկսում են տանը տարօրինակ բաներ տեղի ունենալ՝ այդ թվում եղբոր հրաշք ապաքինումը և սարսափելի մղձավանջները, նա սկսում է կասկածել, որ մայրը իրեն ամեն ինչ չէ, որ պատմել է։ Շուտով հասկանում է, որ նրանք տեղափոխվել են դժբախտություններով հայտնի Ամիտիվիլլ կոչված տունը։

## Դերերում
*Բելա Թորն — Բել
*Կամերոն Մոնահեն — Ջեյմս
*Ջենիֆեր Ջեյսոն Լի — Ջոան
* Թոմաս Ման — Թերենս
* Մակեննա Գրեյս — Ջուլիետա
*Ջենիֆեր Մորիսոն — Քենդիս
* Քերթվուդ Սմիթ — բժիշկ Միլթոն
* Թեյլոր Սփեյթլեր — Մարիսա
* Կլեոպատրա Քոուլմեն — Էննի

## Մարքեթինգ
Առաջին անոնսը դուրս է եկել 2014 թվականի օգոստոսի 22-ին։ 2016 թվականի փետրվարի 16-ին դուրս էր եկել երկրորդ անոնսը և ֆիլմի պաստառը։

## Հասույթ
Դեբյուտային ուիք-էնդում նկարը աշխատեց ռեկորդային ցածր գումար՝ ընդամենը 742 դոլլար։ Գումարային ձախողումը կապված է Խարվի Վայնշթեյնի շուրջը տեղի ունեցող սկանդալի հետ։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 թվականի ԱՄՆ-ի ֆիլմեր
Կատեգորիա:2017 թվականի սարսափ ֆիլմեր
Կատեգորիա:2017 ֆիլմեր
Կատեգորիա:Blumhouse Productions ֆիլմեր
Կատեգորիա:ԱՄՆ-ի առեղծվածային ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Սարսափ ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Ֆրենկ Հալֆունի ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում 2015 թվականին
Կատեգորիա:Ֆիլմեր, որոնց գործողությունները տեղի են ունենում 1974 թվականին
Կատեգորիա:Ֆիլմեր դևերի մասին
Կատեգորիա:2017 դրամա ֆիլմեր
Սառա Ջեֆրի

**Սառա Մերի Ջեֆրի** (, ), կանադացի դերասանուհի, երգչուհի և պարուհի։ Առավել հայտնի է «Սոճիներ» հեռուստասերիալում կատարած Էմիի և «Հետնորդները» ֆիլմում կատարած Օդրիի դերերով։

## Կենսագրություն
Ծնվել է Բրիտանական Կոլումբիայի Վանկուվեր  քաղաքում։ Երգում, պարում և մասնակցում է մյուզիքլներում և պարային բեմադրություններում՝ սկսած երեք տարեկանից։ 15 տարեկան հասակում ընդլայնել է իր տաղանդները՝ կինոյում և հեռուստատեսությունում աշխատելու համար։ Նկարահանումների ընդմիջումների ժամանակ՝ ելույթ է ունենում BODY պարային խմբում։

Առաջին դերը կատարել է «Այլմոլորակայինները տան մեջ» հեռուստասերիալի պիլոտային սերիայում և հետո ստացել է գլխավոր դեր «Վտարականը» հեռուստասերիալում՝ համագործակցելով Թենդի Նյուտոնի հետ և կատարել է նրա դստեր՝ Էվի Թրևիսի դերը։ Արդյունքում նա միացել է FOX հեռուստաալիքի «Սոճիներ» գիտաֆանտաստիկ հեռուստասերիալի դերասանական կազմին, որտեղ աշխատել է Մեթ Դիլոնի և Կառլա Գուջինոյի հետ։

2015 թվականի հունիսին սկսել է նկարահանվել «Կապույտի երանգները» հեռուստասերիալում, որտեղ կատարել է Հարլի Սանթոսի դստեր՝ Քրիստինա Սանթոսի դերը, իսկ Հարլի Սանթոսի դերակատարը եղել է Ջենիֆեր Լոպեսը։ Պրեմիերան կայացել է NBC հեռուստաալիքով՝ 2016 թվականի սկզբին։

## Ֆիլմագրություն

## Մրցանակներ

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Կանադացի երգչուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի պարուհիներ
Աննա Դ’Հառնոնկուր

**Աննա Դ’Հառնոնկուր** (, ), արվեստի ամերիկացի պատմաբան, ժամանակակից արվեստի և Մարսել Դյուշանի ստեղագործությունների մասնագետ։ Եղել է Ֆիլադելֆիայի արվեստի թանգարանի կուրատոր և տնօրեն։

## Կենսագրություն
### Ընտանիք և կրթություն
Աննա Դ’Հառնոկուրը ծնվել է 1943 թվականի սեպտեմբերի 7-ին Վաշինգտոնում։ Նրա հայրը՝ Ռենե Դ’Հառնոկուրը, եղել է Նյու Յորքի Ժամանակակից արվեստի թանգարանի տնօրեն, իսկ մայրը՝ Սառա Քարրը, նորաձևության դիզայներ։ Աննան սովորել է աղջիկների մասնավոր դպրոցում (*The Brearley School*), ապա ընդունվել է Քեմբրիջի Ռեդքլիֆ քոլեջ (*Radcliffe College*, Մասաչուսեթս), որն ավարտել է 1965 թվականին։ Մասնագիտությունը եղել է գերմանական ու անգլիական գրականություն և պատմություն։ Նշվում է, որ միայն կրթության վերջին տարում է սկսել հետաքրքրվել արվեստով և մասնակցել է ճարտարապետության պատմությանն ու չինական գեղանկարչությանը նվիրված մի քանի դասընթացների։ Քոլեջում ուսումն ավարտելուց հետո Աննա Դ’Հառնոնկուրը որոշել է խորացնել արվեստի պատմության վերաբերյալ իր գիտելիքները և ընդունվել է Կուրտոյի արվեստի ինստիտուտի մագիստրատուրա, որտեղ սովորել է 1965-1966 թվականներին։ Ուսման առաջին տարում նա կենտրոնացել է 1830 թվականից հետո ստեղծված եվրոպական մշակույթի վրա։ Երկրորդ տարում նրա ուսումնասիրությունը նվիրված է եղել Իտալիայի, Ֆրանսիայի ու Գերմանիայի 1900-1915 թվականների արվեստին։ Աննա Դ’Հառնոնկուրի առաջին թանգարանային փորձն անցել է Լոնդոնի Թեյթ պատկերասրահում, որտեղ նա կես տարի աշխատել է մագիստրատուրայում սովորելու ընթացքում։ Զբաղվել է պրեռաֆայելիտների 30 նկարների լիակատար կատալոգի ստեղծմանը 1966-1967 թվականների հավաքածուի համար։

### Կարիերա
1967 թվականին Աննա Դ’Հառնոնկուրն սկսել է աշխատել Ֆիլադելֆիայի արվեստի թանգարանում որպես գեղանկարչության ու քանդակագործության դեպարտամենտի կուրատորի օգնական։ Այդ պաշտոնը նա զբաղեցրել է երկու տարի։ 1969 թվականին Աննա Դ’Հառնոնկուրը դարձել է Չիկագոյի արվեստի ինստիտուտի 20-րդ դարի արվեստի բաժնի կուրատորի օգնական։ 1971 թվականին Աննա Դ’Հառնոնկուրը վերադարձել է Ֆիլադելֆիա և զբաղեցրել 20-րդ դարի արվեստի բաժնի կուրատորի պաշտոնը, որն ստեղծվել է հատուկ նրա համար։

1983 թվականին Աննա Դ’Հառնոնկուրը դարձել է Ֆիլադելֆիայի արվեստի թանգարանի տնօրեն և զբաղեցրել այդ պաշտոնը մինչև կյանքի վերջ։ Աննա Դ’Հառնոնկուրը մահացել է 2008 թվականի հունիսի 1-ին, սրտի կանգից։

## Ծանոթագրություններ

## Գրականություն
* Обрист Х. У. Краткая история кураторства. — М.: Ад Маргинем Пресс, 2014. — 255 с.

## Արտաքին հղումներ
* Anne d’Harnoncourt Papers : Historical Note http://www.philamuseum.org/pma_archives/ead.php?c=ADP&p=hn

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կանայք
Կատեգորիա:Ամերիկացի արվեստագետներ
Կատեգորիա:Ամերիկացի պատմաբաններ
Կատեգորիա:Ամերիկյան փիլիսոփայական ընկերության անդամներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Հարվարդի համալսարանի շրջանավարտներ
Դոթթեր

**Յոհանա Մարիա Ջանսոն** (), ազգությամբ շվեդ երգչուհի և երգահան, որն ավելի հայտնի է Դոթթեր բեմական անվամբ։ Նրա «Bulletproof» երգը 2020 թվականին անցկացված Մելոդիֆեստիվալեն երաժշտական մրցույթում հայտնվել է երկրորդ հորիզոնականում՝ ընդամենը մեկ միավորով զիջելով հաղթող խմբի՝ The Mamas-ի «Move» երգին։

## Կենսագրություն
Դոթթերը ծնվել է 1987 թվականի հունիսի 10-ին Արվիկայում։ Ավելի ուշ տեղափոխվել է Ստոկհոլմ՝ կրթություն ստանալով Կուլտուրամա երաժշտական դպրոցում։ Նա կնքել է իրեն Դոթթեր () անվամբ, քանի որ ինքն իրեն համարում է «Մայր Երկրի դուստրը»՝ հաշվի առնելով իր վեգանական կենսակերպ վարելը։ Նրա երաժշտական ճաշակի ձևավորման մեջ մեծ ազդեցություն ունեն Ջոնի Միտչելլը, «Jefferson Airplane» «First Aid Kit» և Florence and the Machine խմբերը։ 2014 թվականին թողարկվել է նրա առաջին երգը՝ «My Flower»-ը, որով ավելի ուշ ներկայացել է Շվեդիայի ազգային հեռուստաընկերությամբ հեռարձակվող «Musikhjälpen» հաղորդմանը։

Դոթթերը համահեղինակել է Մարիետ Հանսոնի «A Million Years» երգը, որով Մարիետը ներկայացել է 2017 թվականին կայացած Մելոդիֆեստիվալենի ժամանակ։ Եզրափակչում նա գրավել է չորրորդ հորիզոնականը։ Հաջորդ տարի անցկացվելիք Մելոդիֆեստիվալենի ժամանակ Դոթթերն արդեն հանդես է եկել որպես մենակատար իր «Cry» երգով։ Չնայած այն փաստին, որ նա հաղթելու մեծ հավանականություն ուներ, կիսաեզրափակչում զբաղեցրել է վեցերորդ հորիզոնականը և չի անցել եզրափակիչ փուլ։

Մելոդիֆեստիվալեն 2019-ում հանդես է եկել Լինա Հեդլունդը՝ իր «Victorious» երգով, որի համահեղինակներից էր Դոթթերը։ Երգը եզրափակչում հասել է մինչև տասնմեկերորդ հորիզոնականը։ Այդ նույն փառատոնի ժամանակ նա Մոնս Զելմերլովի հետ ներկայացել է զուգերգով՝ կատարելով «Walk with Me» երգը։

Մեկ տարի անց նա իր «Bulletproof» երգով վերադարձել է Մելոդիֆեստիվալեն՝ ուժերը կրկին փորձելու։ Փետրվարի 8-ին ներկայանալով կիսաեզրափակչում՝ Դոթերն անցել է եզրափակիչ փուլ։ Նա զբաղեցրել է երկրորդ հորիզոնականը՝ հավաքելով 136 միավոր։

## Սկավառակագրություն
### Երգեր

## Ծանոթագրություններ

Կատեգորիա:Բեմական կեղծանուններ
Կատեգորիա:Շվեդ երաժիշտներ
Կատեգորիա:Շվեդ երգչուհիներ
Կատեգորիա:Շվեդ կոմպոզիտորներ
Արդուկով կինը

**«Արդուկով կինը»** (), իսպանացի ու ֆրանսիացի նկարիչ Պաբլո Պիկասոյի նկարներից՝ նկարված 1904-ին՝ երկնագույն շրջանի վերջում։ Ցուցադրվում է Նյու Յորքի Սողոմոն Գուգենհայմի թանգարանում։ Չափը ' 116,2 x 73 սմ։

## Պատմություն և նկարագրություն
մինի|Բատո Լավուար 1901 թվական
«Արդուկով կինը» կտավը գրվել է այն ժամանակ, երբ Պիկասոն ընդամենը 22 տարեկան էր։ Նա վերջնականապես տեղափոխվում է Փարիզ և բնակություն հաստատում Բատո Լավուար քաղաքում գտնվող Ռավինյան փողոցում։ Չնայած շենքում էլեկտրականության բացակայությանը՝ նկարիչը գերադասում էր աշխատել գիշերը։ Նա նավթի լամպ է գնում և մինչև 1909 թվականը աշխատանքների մեծ մասը ստեղծում իր գլխավերևում կախված լամպի լույսի ներքո։ Ապրելով աղքատության մեջ՝ Պիկասոն հաճախ չի կարողանում իրեն թույլ տալ նավթ գնել։ Այդ ժամանակ նա մոմ է գնում և աշխատում մոմի լույսի տակ։

Նկարի վրա պատկերված է մի երիտասարդ կին, որը թեքված է է սեղանի վրա և սպիտակեղեն է արդուկում։ Մազերն ընկել են դեմքի վրա, և նա շատ հոգնած տեսք ունի։ Կինը ջանասիրաբար արդուկում է կտորը՝ համակերպվելով իր առօրյա գոյության հետ։ Նրա դեմքի և մարմնի ուրվագծերի արհեստական երկարությունը հիշեցնում են Էլ Գրեկոյի նկարների ոճը, որով Պիկասոն չէր դադարում հիանալ։ Կնոջ կերպարը ներկված է գորշ երանգներով, ինչը դիտողի մոտ խղճահարություն է առաջացնում նրա հանդեպ։

Նկարի համար բնորդ է ծառայել Մարգոն։ Նա Մոնմարտրում գտնվող «Ճարպիկ նապաստակ» կաբարեի սեփականատիրոջ դուստրն էր, որտեղ հաճախ հավաքվում էին Պիկասոն ու իր ընկերները։ Հետագայում Մարգոն դարձել է Պիկասոյի ևս մի քանի նկարի բնորդուհին։

1913 թվականին Մյունխենի Թանհաուզերի «Ժամանակակից արվեստի պատկերասրահում» ներկայացվել է Պաբլո Պիկասոյի աշխատանքների առաջին խոշոր հետահայաց ցուցահանդեսը, որում տեղ է գտել «Արդուկով կինը» կտավը։

Ջասթին Թաննհաուզերը նկարն իր ողջ հավաքածուի հետ նվիրում է Գուգենհայմի թանգարանին։ 1978 թվականին նկարը վերջնականապես մտնում է հիմնադրամի մշտական հավաքածուի մեջ։
1989 թվականին ռենտգենյան հետազոտությունը ցույց է տվել, որ ներկի շերտի տակ կա ևս մեկ պատկեր։ Պիկասոն հաճախ է իր հին աշխատանքները խնայել, քանի որ այդ ժամանակ նրա նկարները հազվադեպ են վաճառվել, և նա ապրել է աղքատության մեջ։

## Ծանոթագրություններ

Կատեգորիա:1904 նկարներ
Կատեգորիա:Կանանց դիմապատկերներ
Կատեգորիա:Պաբլո Պիկասոյի նկարներ
Փոփի Դրեյթոն

**Փոփի Գաբրիելլա Դրեյթոն** (, ), անգլիացի դերասանուհի։ Առավել հայտնի է «Շաննարայի քրոնիկները» ֆենտեզի հեռուստասերիալում կատարած Էմբերլի Էլեսեդիլի դերով։

## Կյանք և կրթություն
Ավարտել է Չիզիկի արվեստի դպրոցը։

2013 թվականին ստացել է իր առաջին գլխավոր դերը Hallmark հեռուստաալիքի «Երբ կանչում է սիրտը» հեռուստաֆիլմում, որտեղ կատարել է Էլիզաբեթ Թեթչերի դերը (համանուն հեռուստասերիալում դերը կատարել է Էրին Քրաքոուն)։ 2013 թվականին կատարել է Մադլեն Էլսոփի դերը՝ «Դաունթոնի աբբայությունը» հեռուստասերիալում։

2014 թվականի նոյեմբերին ստացել է Էմբերլի Էլեսեդիլի դերը՝ MTV հեռուստաալիքի «Շաննարայի քրոնիկները» ֆենտեզի-դրամա հեռուստասերիալում, որի պրեմիերան կայացել է 2016 թվականի հունվարի 5-ին։

Նաև խաղացել է թատրոնում, 2014 թվականին հայտնվել է Լոնդոնի փողոցային՝ Ջերմին թատրոնի «Կանաչ խորշի ծառը» պիեսում։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Շառլոթ Լոուրենս

**Շառլոթ Սառահ Լոուրենս** (, ), ամերիկացի երգչուհի, երգերի հեղինակ և մոդել։

## Վաղ կյանք
Լոուրենսը ծնվել և մեծացել է Լոս Անջելեսում։ Նա դերասանուհի Քրիսթա Միլերի և հեռուստատեսային պրոդյուսեր Բիլ Լոուրենսի դուստրն է։ Լոուրենսը դերասանուհի Սյուզան Սեն Ջեյմսի ծոռն է։ Նրա հայրական գծով նախանախանախապապն անշարժ գույքի մագնատ Ուիլյամ Վան Դազեր Լոուրենսն էր։

Շառլոթը սկսել է երգել մանուկ հասակում։ Լոուրենսը հաճախել է Լոս Անջելեսի Marymount High School-ը, որտեղ վոլեյբոլի և բասկետբոլի թիմերի անդամ էր։

## Կարիերա
Լոուրենսը պայմանագիր է կնքել IMG Models-ի հետ և հայտնվել այնպիսի ամսագրերում, ինչպիսիք են Teen Vogue-ը և Harper's Bazaar-ը։ 2018 թվականի մարտին նա մասնակցել է Kaskade-ի «Cold as Stone» սինգլին։ 2018 թվականի հունիսին նա թողարկել է իր առաջին մինի ալբոմը՝ «Young» անվանմամբ։

## Անձնական կյանք
2020 թվականի մարտին Լոուրենսը հայտարարել է իր ինստագրամյան կայքէջում, որ թեստավորվել է COVID-19-ի համար, և արդյունքը դրական էր։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Այլ արտիստների սինգլներում մասնակցություն

### Այլ մասնակցություններ

## Ծանոթագրություններ

Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի մոդելներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Ֆորբս պատկերասրահ

**Ֆորբս պատկերասրահ** (), պատկերասրահ, որտեղ պահվում էր Մալքոլմ Ֆորբսի արվեստի գործերի հավաքածուն։ Փակվել է 2014 թվականի նոյեմբերին։ Գտնվել է Ֆորբսի շենքում՝ ԱՄՆ-ի Նյու Յորք նահանգի Մանհեթենի Գրինվիչ-Վիլիջ շրջանի Արևմտյան 12-րդ և 13-րդ փողոցների միջև գտնվող Հինգերորդ պողոտայում։

Հավաքածուն ստեղծվել է Ֆորբսի խաղալիքների հավաքածուից, որոնց մեծ մասը վաճառվել է աճուրդով։ Պատկերասրահի նշանավոր ցուցանմուշների թվում կարելի է նշել Օիմպիական ոսկին, մեդալների և աշխարհի նշանավոր օլիմպիականներից մի քանիսի հավաքածուները ր, Ֆաբերժեի մի քանի ձվեր, մանրանկարչության 500 նավերից բաղկացած նավատորմ և 12 000 խաղալիք զինվորները, ինչպես նաև խաղի առաջին հրատարակություններից մեկը՝ Մենաշնորհ։

Թանգարանը ավելի տարածված էր քաղաքի հյուրերի շրջանում, քան նյույորքցիների շրջանում։

## Ծանոթագրություններ

Կատեգորիա:Նյու Յորքի պատկերասրահներ
ArtReview

**«ArtReview»**, միջազգային ամսագիր ժամանակակից արվեստի մասին։ Թողարկվում է տարեկան 9 անգամ։

## Պատմություն
«ArtReview» ամսագիրը հիմնադրվել է 1949 թվականին Լոնդոնում Ռիչարդ Գեյնսբորոյի կողմից։ Ամսագրի առաջին թողարկման դիզայնը կատարվել է իր կնոջ՝ նկարիչ Էյլին Մեյոյի կողմից։
Ավելի քան 60 տարի անդադար թողարկվելուց հետո ամսագիրը փոփոխության է ենթարկվել՝ 2 շաբաթը մեկ թողարկվող ութ էջանոց սև-սպիտակ թերթից վերածվելով տարեկան 9 անգամ թողարկվող ամսագրի։ Այն տարածվում է 28 երկրում։

1949 թվականից ամսագիրը թողարկվել է հետևյալ անվանումների ներքո՝ «Art News and Review» (Արվեստի նորություններ և ակնարկներ) (1949-1961), «The Arts Review» (1962-1969), «Arts Review» (1970-1992), «Art Review» (1992-2000) և «ArtReview» (2000 թվականից մինչ օրս)։

## Հրատարակում
Իրենց հրատարակումներում ակնարկների հավաքածուի, միջազգային ցուցահանդեսների, նկարիչների մասին ակնարկների, քաղաքներում գեղարվեստական շրջագայությունների և գեղարվեստական պատվերների (այդ թվում՝ հատուկ ծրագրեր, որոնք հանդիսանում են սովորոկան ամսագրի լրացումներ) օգնությամբ «ArtReview»-ն ընդգրկում է ինչպես հայտնի և հեղինակավոր, այնպես էլ երիտասարդ արվեստագետների։

Ամսագրի գլխավոր խմբագիրը Մարկ Ռապոլտն է։

Նոյեմբերի համարում «ArtReview» ամսագիրը հրատարակել է ժամանակակից արվեստում 100 ամենաազդեցիկ մարդկանց ամենամյա վարկանիշը՝ Power 100-ը, մարտի համարում հրատարակվել է Future Greats-ը՝ երիտասարդ խոստումնալից նկարիչների ցանկը։

## Power 100 վարկանիշ
2011 թվականի հոկտեմբերին ամսագիրը քննադատության է ենթարկվել Չինաստանի կառավարության կողմից, քանի որ Power 100 վարկանիշում առաջին տեղն զբաղեցրել Է չինացի հայտնի նկարիչ և այլախոհ Այ Վեյվեյը։ Չինաստանի արտաքին գործերի նախարարության մամուլի քարտուղար Լյու Վեյմինը ասել է․ «Չինաստանում շատ են ընդունակ արվեստագետները։ Մենք կարծում ենք, որ ընտրությունը, որը կատարվել է բացառապես քաղաքական նախապաշարմունքներից և հակումներից ելնելով, հակասում է ամսագրի նպատակներին»։ Ռուսներից 2011 թվականի ցուցակում եղել են միայն «Գարաժ» ժամանակակից մշակույթի կենտրոնի հիմնադիր Դարյա Ժուկովան և V-A-C հիմնադրամի հիմնադիր Լեոնիդ Միխելսոնը։

2012 թվականին Power 100 վարկանիշում ներառվել է ռուսական Pussy Riot խումբը, որը 2012 թվականի սկզբին Քրիստոսի Փրկչի տաճարում կատարել է պանկ-աղոթքներ։ Խումբը վարկանիշում զբաղեցրել է 57-րդ հորիզոնականը։

## Կայք
www.artreview.com կայքը մեկնարկել է 2007 թվականին։ Այն բաղկացած է նորություններից, բլոգներից, գեղարվեստական պատվերներից, 2006 թվականից սկսած՝ ամսագրի արխիվից և օգտատերերի համար նախատեսված սոցիալական ցանցից։

## Ծանոթագրություններ

## Արտաքին հղումներ
* ArtReview ամսագրի կայքը 
* ArtReview ամսագրի արխիվը 
* ArtReview Power 100 website 

Կատեգորիա:1949 հիմնադրումներ
Կատեգորիա:Բրիտանական ամսագրեր
Կարոլինա Բենեդիկս-Բրյուս

**Կարոլինա Բենեդիկս-Բրյուս** ( , ), շվեդ նկարչուհի և քանդակագործ։

## Կենսագրություն
Ծնվել է 1856 թվականին հոկտեմբերի 28-ին Ստոկհոլմում։ Նա Էդվարդ Օտտո Բենեդիկսի և նրա կնոջ՝ Կարոլինա Շառլոտայի դուստրն էր։

Գեղարվեստական նախնական կրթությունը Կարոլինան ստացել է Ավգուստ Մալմստրյոմից։ Այնուհետև 1881 թվականին նա ընդունվել է քանդակագործության դասերի Շվեդիայի գեղարվեստի թագավորական ակադեմիայում՝ դառնալով Շվեդիայի պատմության մեջ երրորդ կինը, որն ուսումնասիրում է քանդակագործություն (Կարին Արոսենիուսից և Իդա Էրիկսոն Մոլարդից հետո)։ Ուսումնառության ընթացքում Կարոլինան ծանոթացել է Հիլմա Կլինտի և Գերդա Տիրենի հետ, որոնց հետ 1883 թվականին մեկնել է Ֆրանսիա։ Հիմնականում նրանք ժամանակն անցկացրել են Փարիզում և Գրե-սյուր-Լուենի արվեստի գաղութում։ Ակադեմիան ավարտելուց հետո Կարոլինան վերադարձել է Ֆրանսիա և դարձել է քանդակագործ Ալեքսանդր Ֆալգյերի ուսանողը։

ձախից|մինի|254x254փքս|Կարոլինա և Ուիլյամ Բրյուս
1885 թվականի ամռանը նա ծանոթացել է կանադացի նկարիչ Ուիլյամ Բրյուսի հետ, նույն տարվա աշնանը նրանք նշանադրվել են, բայց ամուսնացել են միայն 1888 թվականին։ Գոտլանդում նրանք 1900 թվականին ստեղծել են իրենց ամառային տունը` *Brucebo-ն*։ 1906 թվականին՝ ամուսնու մահից հետո, Կարոլինա Բենեդիկս-Բրյուսը մնացել է այդտեղ և ապրել մինչև կյանքի վերջ։

Իր մասնագիտական գեղարվեստական գործունեության հետ մեկտեղ նա զբաղվել է նաև հասարակական գործունեությամբ։ Նա պաշտպանել է կանանց ընտրական իրավունքը։

Մահացել է 1935 թվականի փետրվարի 16-ին, Գոտլանդում։

Երեխա չունենալով՝ նա իր կտակում հայտարարել է, որ *Brucebo-ն* պետք է լինի մի տեղ, որտեղ երիտասարդ նկարիչները կարողանան զարգացնել իրենց հմտությունները։ 1972 թվականին այդտեղ ստեղծվել է *Brucebo*-յի կերպարվեստի կրթաթոշակային հիմնադրամը, որի կրթաթոշակը տրվում է կանադացի երիտասարդ նկարիչներին, որոնք կարող են գալ և սովորել *Brucebo-*ում։

## Աշխատանքներ
աջից|մինի|250x250փքս|''Brucebo'' տունը
Կարոլինա Բենեդիկսը հիմնականում քանդակագործ էր, բայց նաև աշխատել է խճանկարների և ջրաներկային նկարչության վրա։ Կիսանդրիներ պատրաստելիս նա օգտագործել է մարմար և բրոնզե։ Նրա մի քանի գործեր ներկայացվել են Փարիզյան սալոնում 1893 թվականին։ Նա 1900 թվականին մասնակցել է Փարիզի համաշխարհային ցուցահանդեսին, որտեղ նրան շնորհվել է բրոնզե մեդալ, իսկ այնուհետև՝ Վիեննայում։

Մասնավորապես, նրա աշխատանքները ներկայացված են Ստոկհոլմի Ազգային թանգարանում և Եվլեբորգ շրջանի թանգարանում (*Länsmuseet Gävleborg* ): Այսօր *Brucebo*-ում գործում է որպես թանգարան։

## Ծանոթագրություններ

## Արտաքին հղումներ
* Կարոլինա Բենեդիկս-Բրյուս
* Կարոլինա Բենեդիկս-Բրյուս, 1856-1935 

Կատեգորիա:Շվեդ կին արվեստագետներ
Կատեգորիա:Շվեդ քանդակագործներ
Կատեգորիա:Կոլարոսի ակադեմիայի շրջանավարտներ
Կատեգորիա:19-րդ դարի կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդ սուֆրաժիստներ
Կառլ Գյոդեկե

**Կառլ Ֆրիդրիխ Լյուդվիգ Գյոդեկե** (, ):

## Կենսագրություն
Նա որմնադրի որդի էր։

Գյոթինգենի համալսարանում ուսումնասիրել է բանասիրություն և գրականության պատմություն։ Աշակերտել Գեորգ Ֆրիդրիխ Բենեկեին, Գրիմ եղբայրներին, Գեորգ Գորթֆրիդ Գերվինուսին, Ֆրիդրիխ Քրիստոֆ Դալմանին, Կառլ Օթֆրիդ Մյուլերին։ 1837 թվականին հեռացել է համալսարանից՝ բողոք ի նշան Գյոթինգենյան յոթնյակի միջև եղած կոնֆլիկտի։

Ավելի ուշ  աշխատել է Հաննովերի գրախանութներից մեկում։ Հետագայում դասախոսություններ կարդացել ալմա մատերում։

1873 թվականից պրոֆեսոր էր։ Գյոթինգենի համալսարանում զբաղեցրել է գրականության ամբիոնի վարիչի պաշտոնը։

1862 թվականից՝ Թյուբինհենի համալսարանի փիլիսոփայության ֆակուլտետի պատվարժան դոկտոր էր։

## Ստեղծագործություններ
Իր ստեղծագործությունները հրատարակել է Կառլ Շտալ ծածկանվամբ։ Առանձնացել է բացառիկ արգասավորությամբ։ Կ. Գյոդեկեն առավել հայտնի է գրականության պատմության բնագավառում կատարած իր աշխատանքով (*Grundrisz zur Geschichte der deutschen Dichtung* (1857—1881)), որն արժևորվում է և այժմ։

## Ընտիր կամ ընտրված հորինվածքներ կամ երկեր
* «König Kodrus, eine Missgeburt der Zeit» (1839թվական, Կառլ Շտայլ ծածկանվամբ), կատակերգություն՝ գրված Հաննովերի քաղաքական շարժման մասին.
* «Novellen» (1840 թվական
* «Novellenalmanach für 1841» (1842 թվական)
* «Deutschlands Dichter von 1813—1843» (1844 թվական)
* «Knigges Leben und Schriften» (1844 թվական)
* «Elf Bücher deutscher Dichtung»… (1849 թվական)
* «Edelsteine aus den neuesten Dichtern» (1851 թվական)
* «Deutsche Dichtungen im Mittelalter» (1854 թվական)
* «Pamphilus Gengenbach» (1856 թվական)
* «Grundrisz zur Geschichte der deutschen Dichtung» (1857—1881 թվականներ)
* «Goethe und Schiller» (1859 թվական)
* «Emanuel Geibel» (1869 թվական)
* «Goethes Leben u. Schriften» (1874 թվական) և այլն։

Մի քանի կենսագրությունների և Գյոթեի, Շիլլերի, Լեսսինգի, Կնիգգեի ստեղծագործությունների ժողովածուի արժեքավոր ներածության հեղինակն է։

Բացի այդ, 16-րդ և 18-րդ դարերի գերմանացի բանաստեղծների  քննադատական և Շիլլերի ստեղծագործությունների պատմա—քննադատական հրատարակությունների հեղինակ է։

## Ծանոթագրություններ

## Արտաքին հղումներ
* 

Կատեգորիա:Գյոթինգենի համալսարանի շրջանավարտներ
Կատեգորիա:Գերմանացի կենսագիրներ
Կատեգորիա:Գերմանացի գրողներ
Կատեգորիա:Գերմանացի գրականագետներ
Կատեգորիա:Գերմանացի բանաստեղծներ
Կատեգորիա:Ստեղծագործական կեղծանուններ
Գալինա (անձնանուն)

**Գալինա** ( [գալենե] «հանգստություն, լռություն, անխռովություն), հունական ծագման իգական անձնանուն։ Հին հունական դիցաբանության մեջ Գալենեն ներեուհու անուն է, որը հովանավորում էր ծովի հանգստությունը։
մինի|Գալինա Կորնթոսացի

## Անվան օր
* Գալինա, փետրվարի 23 
*Գալինա Կորնթոսացի, սուրբ նահատակ)։ Հիշատակ մարտի 10/23 և ապրիլի 16/29:

## Հայտնի անուններ
* Գալինա Բլեյխ՝ ռուս և իսրայելցի նկարչուհի։
* Ալյա Ռախմանովա՝ ռուս գրող և կենսագիր։
* Գալինա Լոգինովա՝ խորհրդային և ամերիկացի դերասանուհի։ 
* Գալինա Վռուբլևսկայա՝ թատրոնի և կինոյի խորհրդային և ռուսական դերասանուհի։
* Գալինա Կուլակովա՝ խորհրդային դահուկորդուհի, Օլիմպիական խաղերի քառակի չեմպիոն, աշխարհի իննակի չեմպիոն, աշխարհի գավաթակիր, 39 անգամ դարձել է ԽՍՀՄ չեմպիոն։  
* Գալինա Կլիմովա՝ ռուս բանաստեղծուհի, թարգմանիչ։
* Գալինա Վիշնևսկայա՝ ռուս օպերային երգչուհի (սոպրանո), ԽՍՀՄ ժողովրդական արտիստուհի (1966)։
* Գալինա Ստարովոյտովա՝ ռուս քաղաքական և պետական գործիչ, միջազգային հարաբերությունների մասնագետ, իրավապաշտպան, պատմական գիտությունների թեկնածու։
* Գալինա Ռումյանցևա՝ ռուս նկարչուհի, գեղանկարիչ, Սանկտ Պետերբուրգի նկարիչների միության (մինչև 1992 թվականը՝ ՌՍՖՍՀ նկարիչների միության Լենինգրադի կազմակերպություն) անդամ։
* Գալինա Ուլանովա՝ բալետի ռուս խորհրդային արտիստուհի, պարուսույց։

## Ծանոթագրություններ

Կատեգորիա:Իգական անձնանուններ
Մարգարետ Թեյլոր

**Մարգարետ Մաքալ Սմիթ Թեյլոր** ( ), ԱՄՆ-ի 12-րդ նախագահ Զաքարի Թեյլորի կինը և ԱՄՆ-ի առաջին տիկինը 1849 թվականինց մինչև 1850 թվականը։

## Կենսագրություն
Մարգարեթը ծնվել է 1788 թվականի սեպտեմբերի 21-ին Կալիֆոր նահանգում, Մերիլենդում։ Նրա ծնողները Անն Մակալն ու Վալտեր Սմիթն էին, որոնք համարվում էին Ամերիկյան հեղափոխության վետերան։ 1809 թվականին Մարգարիտը հանդիպել է լեյտենանտ Թեյլորի հետ։ Նրանք ամուսնացել են 1810 թվականի հունիսի 21-ին։ Զույգը չորս երեխա ուներ.

* Էն Մաքալ Թեյլոր-Վուդ (1811–1875) 
* Սառա Նոքս Թեյլոր (1814–1835) ամուսնացել է լեյտենանտ Ջեֆերսոն Դևիսի հետ։
* Մերի Էլիզաբեթ Բեթթի Թեյլոր (1824-1909) 
* Ռիչարդ «Դիկ» Թեյլոր (1826-1879)

1849 թվականի մարտին Թեյլորը ստանձնում է ԱՄՆ նախագահի պաշտոնը, իսկ Մարգարետը դառնում է ԱՄՆ առաջին տիկինը։ Առողջական վատ վիճակի պատճառով Մարգարեթը թողնում է Սպիտակ տան պաշտոնական տիրուհու պարտականությունները։

Նախագահության տասնվեց ամիսներից հետո Մարգարեթի ամուսինը՝ Զաքարի Թեյլորը, հանկարծ մահանում է, իսկ տիկին Թեյլորի առողջությունը կտրուկ վատանում է։ Նախկին առաջին տիկինը մահացել է երկու տարի անց՝ 1852 թվականի օգոստոսի 14-ին, Միսիսիպի նահանգի Պասկագոուլա քաղաքում։ Թաղված է իր ամուսնու կողքին Կենտուկիում։

## Ծանոթագրություններ

## Արտաքին հղումներ
* Մարգարեթ Թեյլորը ՝ Առաջին տիկնայք ազգային գրադարանում  
* Մարգարեթ Թեյլոր  

Կատեգորիա:ԱՄՆ-ի առաջին տիկիններ
Զոքանչ

**Զոքանչ**, հարսի մայրը, բարեկամ, որը հայտնվում է ամուսնության արդյունքում։

## Մշակույթում
Ժողովրդական բանահյուսության մեջ զոքանչը ավանդաբար համարվում է ժողովրդական հեքիաթների, զրույցների, ասացվածքների, երգերի, կատակների և բանավոր ժողովրդական արվեստի այլ գործերի կերպար։ Բանը նրանում է, որ հարսանիքը կապում է երկու ընտանիքի՝ կինը գնում է ապրելու ամուսնու տանը։ Իսկ զոքանչը հանդես է գալիս որպես «մյուս» կլանի ներկայացուցիչ, և, հետևաբար, իր նկատմամբ համապատասխան վերաբերմունքով։ Նրան սիրում են, գնահատում են, այցելում, բայց միևնույն է վերաբերվում են որպես «ուրիշ»։ Այս վերաբերմունքը փոխանցվում է հումորի և հեգնանքի միջոցով։ Երբեմն զոքանչի և փեսայի հարաբերությունները ներկայացվում են որպես ուղղակիորեն անտագոնիստական՝ հիմնվելով երիտասարդ տղամարդու և տարիքով կնոջ տարիքային տարբերության,  սկզբունքորեն տարբեր աշխարհայացքների, տարբեր արժեքային կողմնորոշումների, հարաբերությունների ձևավորման և այլնի վրա։
մինի|Խաբկանք՝ կին և զոքանչ

* Լավ զոքանչի փեսան՝ ամենասիրելի որդին է։
* Փեսան խոսում է զոքանչի հետ մինչև երեկո, բայց լսելու բան չկա։
* Լավ զոքանչի փեսան նիհար չի լինի։

Վյաչեսլավ Մոլոտովը հիշեցնում է, որ Լենինը անիծել է հետևյան կերպ՝ «Երեք զոքանչ ունենա՛ք»։

### Երգեր
* «Слушай, тёща»  («Լսիր, զոքանչ») (Պախմուտովա Ա., Դրուժինինսկի Մ., Песняры խումբ)
* Нэнси - Զոքանչ
*Վ․ Պավլիկ - «Тёща дай»
* «Զոքանչ» - խումբ՝ Сектор Газа, ալբոմ՝ «Нажми на газ»

### Կինո
*Զոքանչ (ֆիլմ)
* Գերմանացիների կողմից գերեվարված զոքանչը
* Սիրելի զոքանչ / Belle Maman (1999)

## Տես նաև
* Իմ կինն ու զոքանչը (նկար)

## Ծանոթագրություններ

## Գրականություն
* *Антонов* (ред.)* Социология семьи. М., 2005. С. 44
* *Малярова Н. В.'' Конфликт семейный. Энциклопедический социологический словарь. М., 1995. С. 305.

Կատեգորիա:Ազգակցություն և սերում
Ամերիկանա (վեպ)

**«Ամերիկանա»** (), վեպ, ամերիկացի գրող Դոն Դելիլոյի առաջին գիրքն է (1971)։ Դելիլոն ստեղծել է վեպը ընկերների հետ Մենուով ճամփորդելիս։ 1989 թվականին Դելիլոն վերանայել է տեքստը՝ մի քանի էջ կտրելով բնօրինակից։

## Բովանդակություն
Գիրքը պատմում է նախկին հեռուստատեսային ղեկավար Դևիդ Բելլի մասին, որը դարձել է ավանգարդիստական ռեժիսոր։

Սկսելով ժամանակակից կորպորատիվ մարդու հիվանդության ուսումնասիրությունից, վեպը վերածվում է իրականությունը խեղաթյուրելու ֆիլմի ունակության հարցին, քանի որ Բելը ստեղծում է ինքնակենսագրական ճանապարհային ֆիլմ։

Այս պատմությունը վերաբերում է ամերիկյան պաթոլոգիայի արմատներին և ներկայացնում է այն թեմաները, որոնք Դելիլոն ընդլայնել է «Անուններ» (1982), «Սպիտակ աղմուկ» (1985) և «Կշեռքներ» (1988) պատմվածքներում։

Վեպի առաջին կեսը կարելի է դիտարկել որպես կորպորատիվ աշխարհի քննադատություն, իսկ երկրորդ կեսն արտահայտում է ժամանակակից ամերիկյան կյանքի վախերն ու երկընտրանքները։

## Ծանոթագրություններ

Կատեգորիա:1971 թվականի ամերիկյան վեպեր
Կատեգորիա:Ամերիկյան վեպեր
Կատեգորիա:Անգլերեն վեպեր
Կարլ Հոֆեր

thumb|right
**Կարլ Հոֆեր** (, ), գերմանացի նկարիչ, ում ոճը մոտ է էքսպրեսիոնիզմին։

## Կյանք և ստեղծագործություն
Գեղանկարչություն սկսել է սովորել Կարլսրուեում նկարիչ Հանս Թոմայի ղեկավարությամբ և Առնոլդ Բյոկլինի ուժեղ ազդեցության ներքո։ 1903-1908 թվականներին ընտանիքի հետ միասին կոլեկցիոներ և մեկենաս Թեոդոր Ռեյնհարդի նյութական օգնության շնորհիվ ապրել և աշխատել է Հռոմում, որտեղ էլ Հանս ֆոն Մարեի աշխատանքներով ուսումնասիրել է կոմպոզիցիայի օրենքները։ Այստեղ Կարլ Հոֆերի նկարները ձեռք են բերել հատուկ փափկություն և առաձգականություն։

Հայրենիք վերադառնալուց հետո որոշ ժամանակ մտել է Վասիլի Կանդինսկիի շուրջ համախմբված նկարիչների շրջանը և Die Brücke խումբ։ 1909-1913 թվականներին (ընդմիջումներով) ապրել է Փարիզում, որտեղ հայտնվել է Պաբլո Պիկասոյի և հատկապես Պոլ Սեզանի ազդեցության ներքո։ Նկարիչը կտավների վրա պատկերում էր մեծ, մարդկային հասակ ունեցող դիմակավորված խորհրդավոր կերպարներ։ Միևնույն ժամանակ չէր հետաքրքրվում այդ ժամանակ մոդայիկ կուբիզմով՝ հակվելով ավելի շուտ դեպի պրիմիտիվիզմ։

1910-1911 թվականներին վարպետը իրականացնում է ուղևորություն դեպի Հնդկաստան, որից հետո նրա նկարներում կարելի է տեսնել միստիկական միտումներ։ Առաջին համաշխարհային պատերազմի տարիներին հայտնվել է Ֆրանսիայում ներկալվածների ճամբարում և 1917 թվականին փոխանակմամբ ուղարկվել է Շվեյցարիա։ Այստեղ ստեղծել է բնությանը և Տիչինո շրջանին նվիրված աշխատանքների մի ամբողջ շարք (այսպես կոչված «Տիչինոյի լանդշաֆտներ»)։ Այս աշխատանքներում կոմպոզիցիայի տեկտոնական խստությունը գերազանցում է բնության պատկերի բնականությանը։

20-րդ դարի 20-ական թվականներին ապրել է Բեռլինում և մտել է էքսպրեսիոնիստ-նկարիչների խմբի մեջ, չնայած նրա աշխատանքները տարբերվում են շատերի ստեղծագործություններից ոչ այնքան վառ, խամրած գույներով և ռոմանտիզացված թեմատիկայով։ 1933 թվականին նացիստների իշխանության գալով՝ վարպետը հայտարարվել է այսպես կոչված «դեգեներատիվ արվեստի» ներկայացուցիչ և ենթարկվել է հետապնդման։ Երկրորդ համաշխարհային պատերազմից հետո Կարլ Հոֆերը ղեկավարել է Բեռլինի գեղարվեստի ակադեմիան։

## Ծանոթագրություններ

## Գրականություն
* Enzyklopädie des Wissens, Bd.5, Köln 1990.
* Die Welt der Malerei, Güterslöh — Amstelveen 1997.

Կատեգորիա:Հոկտեմբերի 11 ծնունդներ
Կատեգորիա:1878 ծնունդներ
Կատեգորիա:Ապրիլի 3 մահեր
Կատեգորիա:1955 մահեր
Կատեգորիա:Բեռլին քաղաքում մահացածներ
Կատեգորիա:Արվեստի և գիտության ոլորտում ունեցած վաստակի շքանշանակիրներ
Կատեգորիա:Անձինք այբբենական կարգով
Կատեգորիա:Նկարիչներ այբբենական կարգով
Կատեգորիա:Գերմանացի նկարիչներ
Կատեգորիա:Գերմանացի մանկավարժներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Կաթվածից մահացածներ
Անաստասիա (նկարչուհի)

**Անաստասիա** (, ), ֆրանսիացի նկարչուհի։ Ստեղծել է բարդ դեկորատիվ շրջանակներ (ձեռագրերի շարքեր) և գունանակարներ։ Նրա ապրած ժամանակաշրջանում ձեռագրերի մեծ մասը ստեղծվել է առևտրային սեմինարների ժամամակ, և նկարիչների մեծ մասը կանայք էին, հավանաբար, առաջին հերթին, նրանք, ովքեր մասնագիտացել են այդ ձևավորման մեջ, հաճախ իրենց անունը ոչ թե մանրանկարչության պատկերներին էին տալիս, այլ այլ նկարների։ Փարիզի դպրոցը այդ ժամանակ դեռ լուսավորության առաջատար կենտրոնն էր և փարիզյան աշխատանքները հայնտի էին ամբողջ Եվրոպայում։

Անաստասիայի մասին քիչ բան է հայտնի, սակայն նրա մասին է գրել Կրիստինա Պիզանսկին իր «Գիրք կանանց քաղաքի մասին» ստեղծագործության մեջ (1405)։ Կրիստինա Պիզանսկին նրան ներկայացնում է որպես այդ ժամանակվա լավագույն լուսավորիչ.

## Ծանոթագրություններ

## Գրականություն
* Inès Villela-Petit, " À la recherche d’Anastaise ", Cahiers de recherches médiévales, 16 | 2008, 301—316. Accessed January 2016. A French paper discussing the work of this artist.
* Anastasia at the Dinner Party database, Brooklyn Museum. Accessed October 2007.
* Christine de Pizan: An illuminated Voice  By Doré Ripley, 2004. Accessed October 2007.
* Anastaise and her Sisters: Women Artists of the Middle Ages By Dorothy Eugenia Miner. Baltimore: Walters Art Gallery, 1974.
* The Influence of Christine de Pisan, Pre-Raphaelitism and Medievalism in the Arts By Liana Cheney, Edwin Mellen Press, 1992. Accessed October 2007.

Կատեգորիա:14-րդ դարի ծնունդներ
Կատեգորիա:15-րդ դարի մահեր
Կատեգորիա:Անձինք այբբենական կարգով
Կատեգորիա:Նկարիչներ այբբենական կարգով
Կատեգորիա:Ֆրանսիացի նկարչուհիներ
Նաթան Ղորխմազյան

**Նաթան Աղասու Ղորխմազյան** (), հայ ֆիզիկոս-տեսաբան։ Ֆիզիկա-մաթեմատիկական գիտությունների դոկտոր (1981), պրոֆեսոր (1982):

## Կենսագրություն
Նաթան Ղորխմազյանը ծնվել է 1928 թվականի ապրիլի 4-ին, Թիֆլիսում։ 1950 թվականին ավարտել է Երևանի պետական համալսարանը։ 1950-1972 թվականներին աշխատել է Երևանի պետական համալսարանում, 1972-2003 թվականներին՝ Հայաստանի պետական մանկավարժական համալսարանի ընդհանուր ֆիզիկայի ամբիոնի վարիչ։

Ճառագայթային ֆիզիկայի նոր ուղղության՝ ռենտգենյան օնդուլյատորային ճառագայթման հիմնադիրն է, հայտնաբերել է այդ ճառագայթման սպեկտրի նեղացման երևույթը։ Կանխագուշակել է այն պայմանները, որոնց առկայությամբ արագ էլեկտրոններով կարելի է ստանալ քվազիմեներանգ՝ ուղղորդված հզոր գամմա-ճառագայթում։

## Երկեր
* Спектральное распределение ондуляторного излучения при сильных полях. Ереванский физический институт, Ереван, Б. и., 1972 (համահեղինակ).
* Жестокое ондуляторное излучение в диспергирующей среде. Ереванский физический институт. Ереван, Арус, 1977 (համահեղինակ)։
* Электромагнитные процессы в неоднородных структурах при высоких энергиях: Автореф. ... д-ра физ.-мат. наук по спец. 01.04.02- Теоретическая и математическая физика / Н. А. Корхмазян. Ереван, 1981 (համահեղինակ)։
* Վիճագրական բաշխումներ։ Ուս. ձեռնարկ, Հայկական պետական մանկավարժական ինստիտուտ, Երևանի Խ. Աբովյանի անվան, Երևան, Ա. հ., 1985 (համահեղինակ)։
* Ֆիզիկա։ Ձեռնարկ դիմորդների համար։ Երևան, Լույս, 1989 (համահեղինակ)։
* Հետաքրքրաշարժ հանրագիտարան։ Ֆիզիկան մեր շրջապատում։ Գ. 1-ին և 2-րդ։ Ուսումնաօժանդակ ձեռնարկ, Տաթև գիտակրթական համալիր, 2-րդ հրատարակություն, բարեփոխված և լրացված, Երևան, Զանգակ-97, 2005 (համահեղինակ)։

## Ծանոթագրություններ

Կատեգորիա:Հայ ֆիզիկոսներ
Կատեգորիա:Հայ տեսաբաններ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Մարիա Կոնչիտա Ալոնսո

**Մարիա Կոնչիտա Ալոնսո** (, իրական անունը Մարիա Կոնսեպսիոն Ալոնսո Բուստիլյո, , ), ամերիկացի դերասանուհի և երգչուհի։

## Վաղ Տարիներ
Մարիա Կոնչիտան ծնվել է 1957 թվականի հունիսի 29-ին Կուբայի Սենֆուէգոս քաղաքում։ 1962 թվականին, երբ նա 5 տարեկան էր, նրա ծնողները Վիկարդո Ալոնսոն և Մարիա Կոնչիտա Բուստիլյոն տեղափոխվեցին Վենեսուելա։

Մարիան շոու-բիզնեսում է հայտնվել 1971 թվականին, հաղթելով «Միսս պատանիների աշխարհ» մրցույթում, իսկ 1975 թվականին «Միսս աշխարհ» մրցույթում զբաղեցրել է 5-րդ տեղը։ Դրանից հետո նա դարձավ մոդել և Վենեսուելայում այնպես հայտնի դարձավ, ինչպես հայտնի  դերասանուհիները և երգչուհիները։

## Կարիերա
### Երաժշտական և կինոկարիերա
1979 թվականին նա հրատարակեց «Love Maniac» ալբոմը, որը դարձավ «ոսկե», իսկ նույնանուն երգը գրավեց առաջին տեղը երաժշտական թարտերում։ Հետո հաջորդեցին էլի հաջողված ալբոմներ  «The Witch» և «Dangerous Rhythm»: Իսպանա-ասիական շրջանում մեծ տարածում ստացավ նրա «Vamos a Bailar» երգը, որը գրել է հայտնի երաժիշտ Ջորջ Մորոդերը, որպես «Սպիով Դեմք» ֆիլմի սաունդրեք։

Մարիային իսկական աստղ դարձրեց «Maria Conchita» ալբոմը, իսկ 1985 թվականին առաջադրվել է «Գրեմմի» մրցույթում որպես «Լավագույն լատինական արտիստ»։ Դրանից հետո Մարիան իր գործունեությունը շարունակեց Հոլիվուդում «Մոսկվան Հուդզոնում» ֆիլմում, որտեղ նրա զուգընկերը դարձավ Ռոբին Ուիլյամսը։ Հետո նա նկարահանվեց այնպիսի ֆիլմերում, որոնցից են «Վազող Մարդը»՝ Առնոլդ Շվարցենեգերի հետ, «Գիշատիչ 2»՝ Կեվին Պիներ Խոլի հետ և  «Հոշիների Տուն»՝ Մերիլ Սթրիփի և Գլեն Քլոուզի հետ։

Ավելի ուշ Մարիան մասնակցություն ունեցավ «Համբուրիր Վամպիրին» ֆիլմում՝ Նիկոլաս Քեյջի հետ, «Գույներ» ֆիլմում՝ Շոն Փենի հետ և խաղացել է գլխավոր դերը «Կին-Պաուկի Համբույրը» մյուզիքլում ։

### Հասարակական Գործունեություն
Մարիա Կոնչիտա Ալոնսոն մասնակցել է նաև բարեգործական կազմակերպությունների դրամահավաքին։ Նա հանդիսանում է Վենեսուելայի նախագահ Ուգո Չավեսի թշնամին, ում համարում է բռնապետ։ Նա 2008 թվականին մասնակցել է Ջոն Մախեյնի նախընտրական քարոզարշավին։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

## Հղումներ
* Официальный видеосайт

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հակակոմունիստներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Թատրոնի դերասանուհիներ
Կատեգորիա:Կուբացի հակակոմունիստներ
Կատեգորիա:Վենեսուելացի դերասանուհիներ
Կատեգորիա:ԼԳԲՏ իրավունքների ակտիվիստներ
Կատեգորիա:Թատրոնի ամերիկացի դերասանուհիներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի կին երաժիշտներ
Դուգլաս Ուիք

**Դուգլաս Ուիք** (, )՝ ամերիկացի պրոդյուսեր, 2000 թվականի «Օսկար» մրցանակի դափնեկիր «Գլադիատոր» լավագույն ֆիլմի համար, մասնակցել է նաև «Ստյուարտ Լիթլ» և «Գեյշայի հուշերը» ֆիլմերի ստեղծման գործում։

## Վաղ կյանք
Ուիք Դուգլասը ծնվել է դերասանուհի Մերի Ջեյնի (Վուդս) և ԱՄՆ-ի տեղեկատվական *USIA* գործակալության տնօրեն Չարլզ Ց. Ուիքի ընտանիքում։

## Կարիերա
1979 թվականին Ուիքը ստացել է իր առաջին առաջարկը ֆիլմում աշխատելու համար, երբ նա պրոդյուսերի օգնական է աշխատել Ալան Պակուլայի «Սկսել սկզբից» ֆիլմում։ Որպես պրոդյուսեր, Ուիքի առաջին ինքնուրույն աշխատանքը եղել է 1988 թվականի «Գործարար աղջիկ» ֆիլմը։ Հաջորդ՝ «Գայլ» ֆիլմում աշխատել է Մայք Նիկոլսի հետ, ով նկարահանել է «Գործարար աղջկան», ապա 1996 թվականին նա դարձել է «Կախարդանք» ֆիլմի պրոդյուսերը։

1999 թվականին Ուիքը թողարկում է իր «Ընդհատված կյանքը» ֆիլմը, որը դրական էր գնահատվել քննադատների կողմից, և մեծ հավասույթներով «Ստյուարտ Լիթլ» ֆիլմը։ Հաջորդ տարի Ուիքին մեծ հաջողություններ է բերել Գլադիատոր ֆիլմը։ Այս ֆիլմի համար Ուիքը ստացել է «Օսկար», «Ոսկե գլոբուս» և «BAFTA» մրցանակներ, և դրանք բոլորը հանձնվել են «լավագույն նկար»-ի համար։ 2000 թվականին Ուիքը նաև հեղինակել է գիտաֆանտաստիկ ժանրի «Անտեսանելի» ֆիլմը։

Հետագա մի քանի տարիների ընթացքում Ուիքը եղել է «Լրտեսական խաղեր», «Փիթեր Պեն» (Ջեյմս Մեթյու Բարրիի հեքիաթի մոտիվներով նկարահանված), «Ստյուարտ Լիթլ 2», «Ստյուարդ Լիթլ» սիքվելի և «Աստղի հետ հանդիպում» ֆիլմերի պրոդյուսերը։ Դուգլաս Ուիքը 2005 թվականին եղել է «Մորպեխի»,  «Գեյշայի հուշեր», ինչպես նաև «Կախարդը» և «Ստյուարտ Լիթլի» մեկ այլ սիքվելի՝ «Ստյուարտ Լիթլ 3։ Բնության կանչը» ֆիլմերի պրոդյուսերը։ Բացի այդ, 2006 թվականին Ուիքը ստեղծել է RV և «Անտեսանելի 2» ֆիլմերը, վերջինս «Անտեսանելի» ֆիլմի շարունակությունն է։

Ուիքը և Լյուսի Ֆիշերը դարձել են «Աշխարհի ամենաարբած շրջանը» և «Մեծն Գեթսբին» ֆիլմերի պրոդյուսերները։

## Անձնական կյանք
Դուգլաս Ուիքը ամուսնացած է Լյուսի Ֆիշերի հետ 1986-ից և նրանք ունեն 3 դուստր։

## Ֆիլմագրություն

## Պարգևներ
**Օսկար**
* Լավագույն նկար
** 2000՝ Գլադիատոր

**[[Ոսկե գլոբուս]]**
* Լավագույն նկար
** 1988՝ «Գործարար աղջիկ»
** 2000՝ «Գլադիատոր»

**BAFTA**
* Լավագույն ֆիլմ
** 2000 «Գլադիատոր»

## Ծանոթագրություններ

Կատեգորիա:Նոյեմբերի 30 ծնունդներ
Կատեգորիա:1954 ծնունդներ
Կատեգորիա:ԱՄՆ-ում ծնվածներ
Կատեգորիա:Անձինք այբբենական կարգով
Կատեգորիա:Ամերիկացի կինոպրոդյուսերներ
Կատեգորիա:Օսկարակիր ֆիլմեր
Կատեգորիա:Եյլի համալսարանի շրջանավարտներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Տիգրան Ղևոնդյան

**Տիգրան Հակոբի Ղևոնդյան** (), հայ ախտաբան-անատոմ։ Բժշկական գիտությունների դոկտոր (2001)։

## Կենսագրություն
Տիգրան Ղևոնդյանը ծնվել է 1951 թվականի օգոստոսի 2-ին, Սիսիանի շրջանի Դարբաս գյուղում (այժմ  Սյունիքի մարզ)։ 1974 թվականին ավարտել է Երևանի բժշկական ինստիտուտը։ 1978 թվականից աշխատում է Առողջապահության ազգային ինստիտուտի ախտաբանական անատոմիայի և  ձևաբանության (1991-1992 թվականներին՝ վարիչ), 1980 թվականից, միաժամանակ՝ ֆունկցիոնալ ձևաբանության գիտահետազոտական լաբորատորիայի ղեկավար։

Աշխատանքները վերաբերում են ախտաբանական անատոմիայի, ձևաչափության, ստերեոլոգիայի, տեսական և գործնական բնույթի հիմնախնդիրներին։ Ղևոնդյանի առաջարկած «Քանակական ֆունկցիոնալ անատոմիա» գիտական ուղղությունը նորույթ է կենսաբանական համակարգերի թույլ օղակի բացահայտման, օրգանների փոխպատվաստման բնագավառներում։

## Անդամակցություն
* ԱՄՆ-ի միկրոսկոպիստների ընկերության անդամ (1998)
* Ստերեոլոգների միջազգային ընկերության անդան (1998) 
* Ախտաբանների եվրոպական ընկերության անդամ (2004)
* ՀՀ ԳԱԱ Լևոն Օրբելու անվան ֆիզիոլոգիայի ինստիտուտի գիտխորհրդի անդամ

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ անատոմներ
Մաքս Էսսեր

**Մաքս Էսսեր** (), գերմանացի քանդակագործ, առավել հայտնի է որպես ճենապակե արձանիկների հեղինակ։

## Կենսագրություն
Ծնվել է 1885 թվականի մայիսի 16-ին Բարտում։

1900-ից 1903 թվականներին հաճախել է Բեռլինի *Unterrichtsanstalt des Kunstgewerbemuseums* թանգարանային արվեստի դպրոցը, որտեղ եղել է քանդակագործ Ավգուստ Գաուլի աշակերտը, նաև եղել է նրա փեսան։

Սկսած 1906 թվականից Էսսերը պարբերաբար եղել է Բեռլինյան մեծ նկարչական ցուցահանդեսի այցելուներից (): 1908 թվականից նա համագործակցել է ճենապակու արվեստանոցների հետ։ 1920 թվականից ապրել է Մայսենում, որտեղ աշխատել է մայսենյան ճենապակու գործարանում, իսկ 1924 թվականից ուներ սեփական ստուդյա։ Հետագայում պատրաստել է ճենապակյա աշխատանքներ *Hutschenreuther* և *[[Rosenthal (ընկերություն)|Rosenthal]]* ընկերությունների համար։

1937 թվականի Փարիզում կայացած Համաշխարհային ցուցահանդեսի ժամանակ նրա կերամիկական աշխատանքը՝ «ջրասամույրը» արժանացել է գրան պրի մրցանակի։

Մահացել է 1945 թվականի դեկտեմբերի 23-ին Բեռլինում։ 2010 թվականին Գերմանիայում անց է կացվել ցուցահանդես նվիրված Մաքս Էսսերի 125 ամյակին։

Էսսեր Մակսը հայտնի է նաև որպես հայտնի մոտոցիկլավարներ՝ Էրնստ Հեննեի (BMW), Էվալդու Քլյուգեի (DKW) և Հայներ Ֆլայշմանի (NSU) արձանների հեղինակ։ Առաջին երկու անձանց արձանները մինչ օրս կանգուն են, իսկ երրորդը ավերվել է Երկրորդ համաշխարհային պատերազմի ժամանակ։


File:Motor cycle racers3 by Max Esser-Mutter Erde fec.jpg|Էրնստ Հեննե
File:Motor cycle racers2 by Max Esser-Mutter Erde fec.jpg|Էվալդու Քլյուգե


## Տես նաև
* Գերմանական մեծ նկարչական ցուցահանդես

## Ծանոթագրություններ

## Արտաքին հղումներ
* Max Esser (1885—1945) 
* Фарфоровая мануфактура Schwarzburger (Тюрингия)

Կատեգորիա:1885 ծնունդներ
Կատեգորիա:1945 մահեր
Կատեգորիա:Անձինք այբբենական կարգով
Կատեգորիա:Գերմանացի քանդակագործներ
Կատեգորիա:Դեկտեմբերի 23 մահեր
Կատեգորիա:Մայիսի 16 ծնունդներ
Կատեգորիա:Նկարիչներ այբբենական կարգով
Ռոմելլա Ղալաչյան

**Ռոմելլա Միքայելի Ղալաչյան** (), հայ մանրէաբան։ Կենսաբանական գիտությունների դոկտոր (1956): ՀԽՍՀ գիտության վաստակավոր գործիչ (1970):

## Կենսագրություն
Ռոմելլա Ղալաչյանը ծնվել է 1910 թվականի նոյեմբերի 24-ին (6. 12) Կոկանդ քաղաքում (Ուզբեկստան), բանվորի ընտանիքում։ 1932 թվականին ավարտել է Հայկական գյուղատնտեսական ինստիտուտը։ 1941 թվականից աշխատել է ՀԽՍՀ գիտությունների ազգային ակադեմիայի Մանրէաբանության ինստիտուտում։ 1962-1967 թվականներին եղել է բույսերի ախտածին միկրոօրգանիզմների լաբորատորիայի վարիչ, 1967-1990 թվականներին՝գիտական խորհրդատու։

Ուսումնասիրել է բույսերի բակտերիային հիվանդությունները։

Ռոմելլա Ղալաչյանը մահացել է 1996 թվականի հունիսի 30-ին, Երևանում։

## Երկեր
* Տոմատի բակտերիալ հիվանդությունները Հայկական ՍՍՌ-ում և նրանց դեմ պայքարի միջոցառումները։ Ռ. Մ. Ղալաչյան, ՀՍՍՌ Գյուղատնտեսության մինիստրության գիտության բաժին, Երևան, Ա. հ., 1955:
* Возбудители бактериальных опухолей как стимуляторы роста растений = Ուռուցքների բակտերիալ հարուցիչները որպես բույսերի աճման խթանիչներ, 1979, т. л. (Ромела Михайловна Галачьян).
* Бактериальные болезни томатов в Армянской ССР и мероприятия по борьбе с ними, 1958, т. л. (Ромелла Михайловна Галачьян).

## Ծանոթագրություններ

Կատեգորիա:Հայ մանրէաբաններ
Կատեգորիա:Կենսաբանական գիտությունների դոկտորներ
Կատեգորիա:ՀԽՍՀ գիտության վաստակավոր գործիչներ
Կատեգորիա:ՀԱԱՀ շրջանավարտներ
Թոբի Զիգլեր

**Թոբի Զիգլեր** (, ), անգլիացի ժամանակակից նկարիչ, քանդակագործ։

Զիգլերը քանդակներ է ստեղծում համակարգչային հատուկ ծրագրի միջոցով, որն օգնում է հարթ պատկերը դարձնել եռաչափ ձևի։ Նկարիչը դրան է հանգել ստեղծագործական ճգնաժամի ժամանակ, որն ի հայտ էր եկել նրա մոտ 90-ական թվականների կեսերին՝ *Central St Martins Art School* գեղարվեստի դպրոցն ավարտելուց հետո։ Նա հիասթափված է եղել արվեստից և ցանկացել է հաղթահարել այն՝ սեփական ձեռքերով ստեղծելով սխեմատիկ պատկերներ և քանդակներ, որը բերել է սեփական յուրօրինակ ոճի ի հայտ գալուն։

## Կրթություն
* 1991 - 1994 Fine Art Central St. Martin’s

## Անհատական ցուցահանդեսներ
* 2008  Toby Ziegler: The Liberals, Simon Lee Gallery, Լոնդոն
* 2008  Toby Ziegler: Danish Pastry / Rose of Mohammed, Parkhaus im Malkastenpark, Դյուսելդորֆ
* 2008  Toby Ziegler: The Subtle Power of Spiritual Abuse, Patrick Painter Inc, Լոս Անջելես
* 2007 	Toby Ziegler, Longside Gallery, Yorkshire Sculpture Park, Wakefield
* 2006 	Toby Ziegler, Simon Lee Gallery, Լոնդոն
* 2005 	Enter Desire, Chisenhale Gallery, Լոնդոն

## Հանրային հավաքածուներ
* Arad Collection, Լոնդոն
* Arts Council, Մեծ Բրիտանիա
* Birmingham Museum and Art Gallery, Բիրմինգհեմ
* The British Council, Մեծ Բրիտանիա
* British Airways Collection, Լոնդոն
* Contemporary Arts Society, Լոնդոն
* James Moores Collection, Լիվերպուլ
* Kadist Art Foundation, Փարիզ
* Museum of Old and New Art, Tasmania, Ավստրալիա
* The Saatchi Gallery, Լոնդոն
* Tate Gallery, Լոնդոն
* The West Collection, S.E.I, Ֆիլադելֆիա
* Walsall New Art Gallery, Ուոլսոլ

## Ծանոթագրություններ

## Արտաքին հղումներ
* Работы, биография, информация о выставках на сайте Simon Lee Gallery 
* Работы и информация о художника на сайте Saatchi Gallery
* Работы и информация о художника на сайте галереи Patrick Painter 
* Работы и информация о художника на artnet
* artfacts.net

Կատեգորիա:Անգլիացի նկարիչներ
Կատեգորիա:Անգլիացի քանդակագործներ
Կատեգորիա:Բրիտանացի արվեստագետներ